Rik Hemsley `<rik@kde.org>`

Anne-Marie Mahfouf `<annma@kde.org>`

Prevod:: Mojca Rob
Različica Plasma 5.21 (09.04.2021)

## Dekoracija oken

Ta modul vam omogoča izbiro sloga za gumbe in meje oken.

### Dekoracija oken

Izberite slog dekoracije oken s seznama za predogled ali prenesite nov slog z gumbom Pridobi nove dekoracije oken.

Privzeta dekoracija oken se imenuje “Vetrič”.

Vsak slog ima drugačen izgled, pa tudi drugačen “občutek”. Nekateri imajo (včasih nevidno) “raztegljive” meje okoli in okoli robov, kar olajša spreminjanje velikosti, a oteži premikanje okna. Nekateri nimajo mej na določenih robovih.

Spodbujamo vas k eksperimentiranju z različnimi slogi, dokler ne najdete takšnega, ki najbolje ustreza vašemu vzorcu dela.

V predogledu vsakega sloga najdete gumb za konfiguracijo, s katerim odprete konfiguracijska pogovorna okna za dekoracijo.

Možnosti v tem konfiguracijskem pogovornem oknu se uporabljajo za vsa okna. Nekatere dekoracije oken (npr. “Vetrič”) ponujajo zavihek Ročno nastavljanje oken. Na tem zavihku lahko spremenite velikost obrobe in vidnost naslovne vrstice okna za specifična okna.

Različne možnosti za določena okna najdete v System Settings modul Pravila oken.

### Namig

Za namene dostopnosti nekatere dekoracije oken podpirajo zelo široke obrobe. Če je to na voljo, lahko tukaj izberete tudi Velikost obrobe okna. Velike obrobe so lažje vidne za slabovidne uporabnike in jih lažje primejo osebe z omejeno mobilnostjo ali težavami pri uporabi miške.

### Namig

Če vas zanima ustvarjanje lastne dekoracije oken, lahko izveste več o tem tukaj.

### Dekoracija

V tem pogovornem oknu lahko spremenite dekoracijo okna. Razpoložljive možnosti so odvisne od izbranega sloga.

### Gumbi naslovne vrstice

Ta stran vam omogoča prilagajanje lokacije gumba v naslovni vrstici. Lahko povlečete gumbe npr. Meni aplikacij v naslovno vrstico, jih odstranite ali povlečete med gumbi, dokler ne najdete vrstnega reda, ki vam ustreza.

Omogočite Zapiranje oken z dvojnim klikom na gumb menija, če želite poleg gumba Zapri imeti dodatno možnost zapiranja ali če ste gumb Zapri odstranili iz naslovne vrstice.

Odkljukajte element V naslovni vrstici prikaži opise orodij gumbov, če želite videti privzete opise orodij, ko z miškinim kazalcem lebdite čez gumbe v naslovni vrstici.